**LĒMUMS**

Liepājā

|  |  |
| --- | --- |
| 2023. gada 20. jūlijā | Nr.243/8  (prot. Nr.8, 9.§) |

Par Liepājas valstspilsētas pašvaldības

īpašumā esošā nekustamā īpašuma

Reiņa mežs, kadastra Nr.64780060151,

medību tiesību izsoles rezultāta apstiprināšanu

Lai apstiprinātu izsoles rezultātu, pamatojoties uz likuma “Par valsts un pašvaldību finanšu līdzekļu un mantas izšķērdēšanas novēršanu” 2. panta pirmo daļu un 5. panta pirmo daļu, Pašvaldību likuma 73. panta ceturto daļu, Medību likuma 1. panta 9. un 10. punktu un 29. panta otro daļu, Ministru kabineta 2014. gada 22. jūlija noteikumu Nr.421 “Medību noteikumi” 13., 14. un 15. punktu, Liepājas valstspilsētas pašvaldības domes 2022. gada 10. novembra saistošajiem noteikumiem Nr.22 “Par medībām Liepājas valstspilsētā”, Liepājas valstspilsētas pašvaldības domes 2023. gada 15. jūnija lēmumu Nr.201/7 “Par Liepājas valstspilsētas pašvaldības īpašumā esošā nekustamā īpašuma Reiņa mežs, kadastra Nr.64780060151, medību tiesību izsoles noteikumiem” apstiprināto medību tiesību nomas izsoles noteikumu 26. punktu, izskatot biedrības “Pērkones pļavas” 2023. gada 20. jūnijā pulksten 15.37 iesniegto pieteikumu dalībai Liepājas valstspilsētas pašvaldības īpašumā esošā nekustamā īpašuma Reiņa mežs medību tiesību izsolē, Liepājas valstspilsētas pašvaldības domes Vides aizsardzības fonda komisijas 2023. gada 28. jūnija lēmumu (sēdes protokols Nr.3/2.2.30), pastāvīgās Pilsētas attīstības komitejas 2023. gada 13. jūlija lēmumu (sēdes protokols Nr.7) un pastāvīgās Finanšu komitejas 2023. gada 13. jūlija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldības īpašumā esošā nekustamā īpašuma Reiņa mežs, kadastra numurs 64780060151, medību tiesību 2023. gada 28. jūnija izsoles rezultātu.

2. Uzdot Liepājas valstspilsētas pašvaldības izpilddirektoram parakstīt līgumu ar biedrību “Pērkones pļavas” (reģistrācijas Nr.40008249958; juridiskā adrese: “Kalna Rubeņi”, Nīca, Nīcas pagasts, Dienvidkurzemes novads) par medību tiesībām Liepājas valstspilsētas pašvaldības īpašumā esošajā nekustamajā īpašumā Reiņa mežs uz 5 (pieciem) gadiem, nosakot nosolīto nomas maksu 0,42 EUR (nulle *euro* 42 centi) par vienu hektāru gadā. Papildus nomas maksai nomnieks maksā valstī noteikto pievienotās vērtības nodokli.

3. Gadījumā, ja biedrība “Pērkones pļavas” 30 (trīsdesmit) dienu laikā no Liepājas valstspilsētas pašvaldības domes lēmuma pieņemšanas dienas medību tiesību līgumu neparaksta, šis lēmums zaudē spēku.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, Medību koordinācijas komisijas locekļiem, Vides aizsardzības fonda komisijas locekļiem, Sabiedrisko attiecību un mārketinga daļai, biedrībai “Pērkones pļavas” | |